โกลเหนียวทั้งคู่ ปืนใหญ่ บุกเจ๊า สโต๊ก 0-0 ขึ้นนำจ่าฝูง
ปืนใหญ่ อาร์เซนอล บุกไปเสมอ ช่างปั้นหม้อ สโต๊ก ซิตี้ แบบสุดมัน 0-0 ชนิดที่ผู้รักษาประตูของทั้ง 2 ทีม โชว์ซุปเปอร์เซฟกันอุตลุต ส่งผลให้ อาร์เซนอล แซงกลับขึ้นไปนำเป็นจ่าฝูงพรีเมียร์ลีก อังกฤษ โดยมีแต้มเท่ากับเลสเตอร์ ซิตี้ แต่ประตูได้เสียดีกว่า ,การแข่งขันฟุตบอลพรีเมียร์ลีก อังกฤษ ฤดูกาล 2015-16 ประจำวันอาทิตย์ที่ 17 ม.ค. คู่ที่น่าสนใจ ช้างปั้นหม้อ สโต๊ก ซิตี้ อันดับ 7 ของตาราง เปิดสนาม บริทานเนีย สเตเดียม รับการมาเยือนของ ปืนใหญ่ อาร์เซนอล อันดับ 3 ของตาราง โดยเกมนี้อาร์เซนอลต้องการผลเสมอหรือชนะเพื่อแซงกลับขึ้นไปนำเป็นจ่าฝูงอีกครั้ง,เปิดฉากครึ่งแรกมาถึงนาทีที่ 19 สโต๊ก ได้ลุ้นขึ้นนำ จากจังหวะที่ มาร์โก อาร์เนาโตวิช จ่ายบอลให้ อิบราฮิม อเฟลลาย กดด้วยขวาจากนอกกรอบเขตโทษ บอลพุ่งหลุดกรอบออกไป ,ถัดมา 2 นาที อาร์เซนอล ได้ลุ้นบ้างจากจังหวะที่ โจเอล แคมป์เบลล์ จ่ายบอลทะลุเข้าเขตโทษด้านขวาให้ โอลิวิเยร์ ชิรูด์ หลุดเดี่ยวเข้าไปยิง แต่ แจ็ค บัตแลนด์  นายด่านสโต๊ก ออกมาเร็ว เซฟลูกยิงของหัวหอกทีมชาติฝรั่งเศสไว้ได้,ถึงนาทีที่ 30 อาร์เซนอล น่าได้ประตูขึ้นนำจากจังหวะที่ อเล็กซ์ อ็อกซ์เหลด แชมเบอร์เลน ปั่นบอลโค้งด้วยขวาจากหน้าเขตโทษ แต่ บัตแลนด์ ยังเหนียว ปัดข้ามคานออกไปได้  , , จบครึ่งแรก สโต๊ก ซิตี้ เสมอ อาร์เซนอล อยู่ 0-0,กลับมาเล่นต่อครึ่งหลัง นาทีที่ 46 อาร์เซนอล  น่าได้ประตูขึ้นนำ จากจังหวะได้เตะมุมทางฝั่งขวา อาร์รอน แรมซีย์ เปิดบอลเข้ากรอบเขตโทษ  โอลิวิเยร์ ชิรูด์ ได้โขกเน้นๆ บอลจะเสียบเสาแรกอยู่แล้ว แต่  แจ็ค บัตแลนด์  พุ่งปัดออกไปได้,จากนั้น นาทีที่ 56 เป็นโอกาสของสโต๊กบ้าง โฆเซลู ได้กดด้วยขวาจากหน้าเขตโทษ  ปีเตอร์ เช็ก ปัดออกมาเข้าทาง โบยาน เกร์กิช ยิงซ้ำอีกที แต่เช็กก็เซฟไว้ได้อีก  ,ถัดมา 11 นาที สโต๊กได้ลุ้นอีกครั้ง โฆเซลู ได้กดด้วยซ้ายเน้นๆ แต่ ปีเตอร์ เช็ก ยังโชว์ซุปเปอร์เซฟปัดออกไปได้,ช่วงท้ายเกม สโต๊ก บุกแหลก น.89 สโต๊ก น่าได้ประตูขึ้นนำสุดๆ จากจังหวะที่ โฆเซลู ได้ซัดด้วยขวาเน้นๆ ในเขตโทษ แต่ เช็ก ใช้ขาเซฟออกมาจากเส้นได้อย่างหวุดหวิด,ช่วงเวลาที่เหลือทั้งสองทีมทำอะไรกันเพิ่มไม่ได้ จบเกม สโต๊ก ซิตี้ เสมอ อาร์เซนอล ไป 0-0 แบ่งกันไปทีมละ 1 คะแนน อาร์เซนอล เก็บเพิ่มเป็น 44 คะแนน เท่ากับเลสเตอร์ ซิตี้ แต่ประตูได้เสียดีกว่าทำให้แซงกลับขึ้นไปนำเป็นจ่าฝูง ส่วนสโต๊ก ซิตี้ เก็บเพิ่มเป็น 33 คะแนน รั้งอันดับ 7,รายชื่อ 11 ตัวจริงของทั้ง 2 ทีม ,สโต๊ก ซิตี้,:แจ็ค บัทแลนด์,เกล็น จอห์นสัน , ไรอัน ชอว์ครอสส์, ฟิลิปป์ วอลส์ไชด์ , เอริค ปีเตอร์ส,เกล็น วีแลน , โฆเซลู , มาร์โก อาร์เนาโตวิช , อิบราฮิม อเฟลลาย โบยาน เกร์กิซ,อาร์เซนอล,:ปีเตอร์ เช็ก,เฮคตอร์ เบเยริน , โลรองต์ กอสเซียลนี , แพร์ แมร์เตซัคเกอร์ , นาโช มอนเรอัล,มาติเยอ ฟลามินี , โจเอล แคมป์เบลล์ , อารอน แรมซีย์ , อเล็กซ์ อ็อกซ์เลด แชมเบอร์เลน , ธีโอ วัลคอตต์,โอลิวิเยร์ ชิรูด์
ปืนใหญ่ อาร์เซนอล บุกไปเสมอ ช่างปั้นหม้อ สโต๊ก ซิตี้ แบบสุดมัน 0-0 ชนิดที่ผู้รักษาประตูของทั้ง 2 ทีม โชว์ซุปเปอร์เซฟกันอุตลุต ส่งผลให้ อาร์เซนอล แซงกลับขึ้นไปนำเป็นจ่าฝูงโดยมีแต้มเท่ากับเลสเตอร์ แต่ประตูได้เสียดีกว่า 
พรีเมียร์ลีก,อาร์เซนอล,สโต๊ก ซิตี้,ผลบอล,ข่าวกีฬา,ข่าว,ไทยรัฐออนไลน์